stanford-oval/wikipedia huggingface dataset:
יחסי איחוד האמירויות הערביות – מרוקו
איכות הסביבה

תאני בן אחמד אל-זייודי, השר לאיחוד האמירויות והשינויים באקלים, באבו דאבי, הודיע על תמיכת איחוד האמירויות הערביות למרוקו במטרה להבטיח את הצלחתה בארגון הוועידה ה-22 של הצדדים לאמנת המסגרת של האו"ם בנושא שינויי אקלים (COP22) בנובמבר 2016. מצדו, אישר פאהד אל חמאדי, מנהל המחלקה לשינויי אקלים במשרד לשינוי האקלים והסביבה, אמר כי איחוד האמירויות ארגנה כמה וכמה פעילויות במהלך ועידת מרקש, ואף דיווח על השתתפות איחוד האמירויות הערביות במספר יוזמות, בנוסף לסקירת מאמצי המדינה בתחום צמצום ההתחממות הגלובלית ושינויי האקלים, בהשתתפות בני נוער, מוסדות אקדמיים והמגזר הפרטי.
יחסי כורדיסטן העיראקית – פולין

| יחסי כורדיסטן העיראקית – פולין |
| --- | --- |
כורדיסטן העיראקית: פולין


כורדיסטן העיראקית: פולין
משטר
דמוקרטיה פרלמנטרית: רפובליקה

שטח (בקמ"ר)
46,861: 312,685
אוכלוסייה
6,171,083: 37,753,738
תמ"ג (במליוני דולרים)
: 674,048
יחסי כורדיסטן העיראקית-פולין הם היחסים הבילטרליים בין כורדיסטן העיראקית ופולין. כורדיסטן העיראקית מיוצגת בפולין באמצעות נציגות בוורשה מאז 2004, ופולין מחזיקה בקונסוליה כללית בארביל מאז 2012.
היסטוריה

כאשר פולין הצטרפה לפלישה האמריקנית לעיראק ב-2003, היא רצתה לקבל אחריות על החלקים הצפוניים של המדינה כולל כורדיסטן, בעיקר בשל המצב הביטחוני היציב האזור. בסופו של דבר, פולין קיבלה אחריות על הדיוויזיה הרב-לאומית מרכז-דרום (האזור הפולני בעיראק), אך כתוצאה מהמעורבות הפולנית במלחמה נוצרו לה יחסים טובים עם כורדיסטן. בשנים הראשונות לאחר ההכהרה הרשמית באוטונומיה של כורדיסטן העיראקית ב-2005, הייתה לפולין מדיניות זהירה כלפיה, בגלל מחויבותה לשלמות הטריטוריאלית של עיראק ויחסיה עם ממשלת עיראק. מדיניות זו השתנתה אט אט עם פתיחתה של קונסוליה פולנית בארביל ב-2012, אך עדיין ניתן לראות בהיעדר תמיכה צבאית בבכוחות הפשמרגה הכורדים.
בשנת 2005 פגשו ראש ממשלת פולין מארק בלקה, שר החוץ אדם דניאל רוטפלד, שר ההגנה הלאומית יז'י שמג'ז'ינסקי ושר התרבות ולדמר דוברובסקי את נשיא כורדיסטן מסעוד בארזאני וראש הממשלה נצ'ירוואן בארזאני בארביל והצהירו על תמיכתם בשיקום עיראק, ובכללה כורדיסטן העיראקית.
בשנת 2014 שלחה ממשלת פולין שמונה טון של סיוע הומניטרי לארביל עבור המספר ההולך וגדל של עקורים פנימיים.
בשנת 2017, ביקר בפולין ובמוזיאון אושוויץ בירקנאו שבבעלות המדינה השר הכורדי לענייני אנוסים ואנפאל, מחמוד סאלח חמה, וכורדיסטן ומומחים מהמוזיאון הגיעו להסכמה לגבי תיעוד של רצח העם נגד הכורדים (מבצע אל-אנפאל).
סגן המרשל של הסיים סטניסלב טישקה הצהיר כי פולין תומכת במשאל העם על עצמאות כורדיסטן העיראקית שנערך בספטמבר 2017.
יחסי איראן–מונטנגרו

| יחסי איראן–מונטנגרו |
| --- | --- |
איראן: מונטנגרו


איראן: מונטנגרו
שטח (בקילומטר רבוע)
1,648,195: 13,812
אוכלוסייה
91,781,231: 637,024
תמ"ג (במיליוני דולרים)
401,505: 7,405
תמ"ג לנפש (בדולרים)
4,375: 11,624
משטר
רפובליקה אסלאמית: רפובליקה

יחסי איראן–מונטנגרו הם היחסים הדו-צדדיים בין איראן ומונטנגרו.
היסטוריה

איראן הכירה במונטנגרו ב-7 ביולי 2006, ויחסים דיפלומטיים בין המדינות כוננו ב-28 ביולי 2006. בפברואר 2007 ביקר עלי באגרי, מנכ"ל צפון ומרכז אירופה של משרד החוץ של איראן, מלווה במשלחת, במונטנגרו ונפגש עם סגן נשיא הפרלמנט של מונטנגרו ריפאת ראסטודר, וכן עם נציגי משרדי הכלכלה, החוץ והפנים. ב-24 במאי 2010 ביקר עלי אל בלדווי, ראש המועצה האיסלאמית העליונה של איראן למען יוגוסלביה לשעבר, במונטנגרו. ב-16 ביולי 2012, עלי אסגר חאג'י, שליחו המיוחד של הנשיא אחמדינז'אד, ביקר בפודגוריצה כדי להזמין את הנשיא פיליפ וויאנוביץ' להשתתף בפסגת המדינות הבלתי מזדהות בטהראן (31 באוגוסט 2012). ב-23 בספטמבר 2017, בשולי הישיבה ה-72 של העצרת הכללית של האו"ם בניו יורק, התקיימה פגישה דו-צדדית בין שר החוץ סראן דרמנוביץ' ושר החוץ של הרפובליקה האסלאמית של איראן מוחמד קסבד זריף. בתאריכים 24ֿ–28 בפברואר 2018, חברי קבוצת הידידות של הפרלמנט של מונטנגרו ביקרו בטהראן, בהזמנת הצד האיראני.
יחסי סחר

הסחר בשנת 2018 הסתכם ב-314.891 אירו, וכלל יבוא של פירות וירקות ומוצריהם; מלח, גופרית, אבן לבנייה, גבס ומוצריהם; קפה, תה, רהיטים ועוד.
נציגויות דיפלומטיות

מונטנגרו מיוצגת באיראן באמצעות שגרירותה באנקרה, טורקיה.
איראן מיוצגת במונטנגרו באמצעות שגרירותה בבלגרד, סרביה.
יזמות בנייה

יזמות בנייה היא הפעילות הכרוכה בייזום ובניהול של פרויקט בנייה, מתחילתו ועד סופו. ביזמות בנייה עוסקים גופים פרטיים (אדם, חברה פרטית וכדומה) וגופים ציבוריים (משרד השיכון, רשות מקומית).
פעילויות שיזם בנייה נדרש לבצע או לתאם במהלך פרויקט בנייה:
רכישת הקרקע לפרויקט. לעיתים רוכש היזם מלאי קרקעות לפרויקטים עתידיים, שאותם יבצע שנים לאחר הרכישה, ולעיתים הוא רוכש קרקע לבנייה מיידית. רכישת הקרקע נעשית לעיתים מהונו של היזם, לעיתים באשראי בנקאי, ולעיתים בעסקת קומבינציה, שבה מובטח לבעלי הקרקע חלק מהמבנה שיוקם, בתמורה למתן הקרקע לפרויקט.
תכנון וקבלת היתר בנייה. לשם הקמת מבנה יש לקבל היתר מהוועדה המקומית לתכנון ובנייה ומוועדות המוסמכות לכך. בהיתר נקבעים אופי המבנה וגודלו. על קבלת ההיתר אחראי האדריכל המכין תוכנית הגשה. במקביל וכהמשך לבקשת ההיתר מבוצע תכנון אדריכלי והנדסי של הפרויקט במטרה להכין תוכניות עבודה לביצוע. לשם כך מסתייע היזם בשירותיהם של מהנדסים, כגון מהנדס בניין, מהנדס חשמל ועוד, הפועלים יחד עם האדריכל.
בפרויקטים רבים, בעיקר בישראל, טרם התכנון ובקשת ההיתר מנסה היזם לשנות את תוכנית המתאר (לרוב ברמה של תוכנית בניין עיר) באופן נקודתי לקרקע בה הוא מתכנן לבנות, במטרה להגדיל את אחוזי הבנייה המותרים, היקף הבנייה ואף יעוד הקרקע במטרה להעצים רווחים. שינוי התוכנית כרוך בנוהל חוקי של ביצוע תוכנית עירונית חדשה אשר כנגדה זכותו של הציבור להביע התנגדות. לרוב מדובר במשימה מורכבת ולשם כך מסתייע היזם בעורך דין שהתמחותו בכך.
שיווק ומכירה של הפרויקט. לעיתים מתחילה מלאכת השיווק והמכירה עוד לפני שהחלה הבנייה ("מכירה על הנייר"), ולעיתים היא נערכת במקביל לבנייה. במקרים של ביקוש נמוך נמשכת המכירה גם לאחר סיום הבנייה. לעיתים בונה הקבלן את הבניין למען עצמו, מתוך כוונה להשכירו ולא למכרו. על מכירת דירות חל בישראל חוק המכר (דירות), תשל"ג-1973, וחוקים נוספים שבאו להגן על קוני הדירות.
התקשרות עם קבלן בניין (או קבלני בניין אחדים, בעלי התמחויות מגוונות), לשם ביצוע מלאכת הבנייה.
קבלת היתר אכלוס מהרשות המקומית וחיבור המבנה לתשתיות העירוניות (חשמל, מים, ביוב, טלפון).
מסירת המבנה לרוכשיו.
פעילותו של היזם נעשית בדרך כלל במסגרת חברה שבשליטתו. לעיתים מוקמת חברה למימושו של פרויקט מסוים (בניין יחיד או שכונה מסוימת), ולעיתים משמשת את היזם חברה אחת לפעילותו במשך שנים רבות.
לעיתים עוסקת חברה אחת בשתי פעילויות הבנייה, זו של יזם הבנייה וזו של קבלן הבניין, לעיתים נעשות שתי פעילויות זו על ידי שתי חברות בעלות זיקה ביניהן (למשל יזם בנייה שלו חברה בת לקבלנות בניין), ולעיתים אלה חברות נפרדות, המתקשרות לפרויקט מסוים באמצעות חוזה.
הערות שוליים

↑  עסקת קומבינציה, מרכז הנדל"ן
↑  חוק המכר (דירות), תשל"ג-1973, משרד הבינוי והשיכון
יוסף אליהו (רב וסופר)

ערך זה עוסק ברב וסופר שערך את שיחות הרב נבנצל וכתב את הספר "התורה המשמחת". אם התכוונתם לבנו של הרב מרדכי אליהו, ראו .
| --- | --- |

 לידה:  10 בנובמבר 1955 (בן 68) כ"ה בחשוון ה'תשט"ו הודיה
 מדינה:  ישראל
 תחומי עיסוק:  רב, מחנך וסופר
 תפקידים נוספים:  ראש ארגון "עין טובה"
 רבותיו:  הרבנים אביגדר נבנצל, חיים ישעיהו הדרי, שבתי סבתו
 חיבוריו:  שיחות לפרשת השבוע ולמועדים על פי שיחות הרב אביגדר נבנצל (7 כרכים), סוד הנישואין (2 כרכים), התורה המשמחת, אורו של עולם, חקרי לב (4 כרכים)
 בת זוג:  רות אליהו
הרב יוסף אליהו (נולד בכ"ה בחשוון ה'תשט"ו, 10 בנובמבר 1955) הוא רב וסופר ישראלי.
ביוגרפיה

נולד לעולים מאפגניסטן ומפרס שהיו ממקימי היישוב הודיה, וכשהיה בגיל שנתיים עברה המשפחה לתל אביב. אחיו הוא הרב יורם אליהו. למד בבית הספר "סיני" בתל אביב ובישיבת בני עקיבא בנתניה בראשותו של הרב שמחה הכהן קוק. למד 7 שנים בישיבת הכותל ולאחר מכן 8 שנים בישיבת בית אל, שם התגורר במשך 20 שנה. בשנת ה'תש"ן הצטרף לרב שבתי סבתו בהקמת ישיבת נתיבות יוסף ושימש שם כר"מ. החל משנת ה'תש"ס שימש במשך כחמש שנים כמנחה ארצי מטעם משרד החינוך בשיטת הבקיאות שפיתחה הישיבה. משנת ה'תש"ס מתגורר בירושלים.
בשנת תשפ"ד נפל בקרב נכדו, אריאל אליהו, בתחילת מלחמת חרבות ברזל.
ביוגרפיה > שיחות הרב נבנצל

במהלך לימודיו בישיבת הכותל הושפע מהרב חיים ישעיהו הדרי, ונקשר באופן מיוחד לרב אביגדר נבנצל והפך לתלמידו המובהק. כתב את השיחות השבועיות שהעביר הרב נבנצל, ושמרן בקלסרים. ד"ר יצחק ארנסט נבנצל - אביו של הרב אביגדר, פנה לרב יוסף בבקשה לערוך את השיחות ולהוציאן לאור. גם הרב משה צבי נריה, שהתארח בביתו של הרב יוסף וראה את קלסרי השיחות, עודדו להוציאן לאור.
בשנת ה'תשמ"ח יצא לאור הכרך הראשון בסדרת שיחות הרב נבנצל - זמנים: "שיחות לראש השנה", ובשנת ה'תשנ"ז יצא הכרך השני "שיחות ליום הכיפורים". שני הספרים תורגמו לאנגלית ולצרפתית.
בין השנים ה'תשמ"ט עד ה'תשס"ב יצאו "שיחות לספר בראשית", "שיחות לספר שמות", "שיחות לספר ויקרא", "שיחות לספר במדבר" ו"שיחות לספר דברים". הרב נבנצל בדק כל שיחה אחרי עריכתה, ואישר את הנוסח. הסדרה זכתה להצלחה רבה בזכות סגנון העריכה המיוחד אותו חידש הרב יוסף.
סדרת השיחות נמכרה עד כה (ה'תשע"ט) בכ-160,000 עותקים.
ביוגרפיה > התורה המשמחת ואורו של עולם

בשנת ה'תשנ"ח הוציא יחד עם אשתו רות את הספר "התורה המשמחת", ביוגרפיה על רבי שלמה זלמן אוירבך, רבו המובהק של הרב נבנצל. לצורך העבודה על הספר הפסיק את עבודתו בישיבה למשך שנה וראיין מאות אנשים. הספר תרם לתחושת חיבור ואחדות בין הציבור החרדי והדתי לאומי, בזכות אישיותו של הרב אוירבך שהיה מקושר לכל הזרמים. להגברת הדיוק והאמינות, יש בספר רק סיפורים מ"כלי ראשון", וארבעה ממקורבי הרב אוירבך בדקו אם כל סיפור אכן תואם להשקפת עולמו המרכזית של הרב בנושא: שניים מבניו - הרב ברוך והרב אברהם דב אוירבך; נכדו של הרב - אהרון גולדברג, והרב נבנצל - תלמידו המובהק.
ספר זה נמכר עד כה (ה'תשע"ט) בכ-30,000 עותקים. בעקבות הוצאת הספר העביר הרב יוסף כ-250 הרצאות ברחבי הארץ.
ב-2014 יזם והפיק סרט בשם "התורה המשמחת" העוסק באישיותו של הרב אוירבך שביים הרב זאביק הראל.
בשנת ה'תשס"ט הוציא את ספר ההמשך, "אורו של עולם" ובו כ-400 סיפורים נוספים.
ביוגרפיה > כולם שבים הביתה

ב-2001 הוציא לאור ספר ילדים בשם "כולם שבים הביתה", גרסה יהודית-תורנית לספר "לאסי חוזרת הביתה". הספר מספר על הדוד אלישע המתחיל תהליך של חזרה בתשובה בעקבות קלטת שקיבל בצומת, ומשולב בסיפורה של הכלבה קוקי החוזרת גם היא הביתה, לילדי משפחת כהן. לפני הדפסת הספר, קראו אותו הרבנים מרדכי אליהו ואביגדר נבנצל, והוסיפו בו משלהם.
ביוגרפיה > חקרי לב

כאשר התגורר בשכונת בית וגן, התוודע לרב אריה לייב היימן, תלמיד של הרב אהרון קוטלר. בין השנים ה'תשס"ד - ה'תשע"ד הוא ערך ועיבד את תורתו בסדרת הספרים "חקרי לב" - מאמרים וגילויים בפרשיות השבוע ע"פ שיחות של הרב היימן. בסדרה זו יצאו לאור 4 כרכים: כרך על ספר בראשית, כרך על ספר שמות כרך על ספר ויקרא, במדבר ודברים, וכרך לחגים ולימי מועד.
ביוגרפיה > סוד הנישואין

בשנת ה'תשס"ה כתב יחד עם הרב נבנצל את החלק הראשון של הסדרה "סוד הנישואין". הספר משווה את הקשר הזוגי בין איש לאשתו לקשר בין כנסת ישראל והקדוש ברוך הוא. בעקבות כך החל לכתוב טור שבועי בעלון השבת "תלמי גאולת עם ישראל" ובעקבות כך התוודע לתופעת הרווקות בציבור הדתי. כמו כן פרסם טורים בעלון "מעייני הישועה".
בשנת ה'תשס"ט הוציא את "סוד הנישואין בפרשת השבוע", ספר המשך הערוך לפי פרשיות השבוע.
ביוגרפיה > ארגון עין טובה

בשנת ה'תשס"ז התייעץ עם הרב מרדכי אליהו בנושא, ובעקבות כך הקים את עמותת "עין טובה". בין פעילויות הארגון: הכשרה מקצועית והסמכה לשדכניות/ים, וצירופם לעבודה בחמ"ד מול בוגרי/ות מגיל 24 ומעלה; שבתות וערבי מפגש לפו"פ, קידום מיזם רכזת ל"ב מטעם רשות מקומית שתפקידה לקדם את נישואי הצעירים שגדלו בעיר, ועוד.
בשנת ה'תש"ע החל לעסוק יחד עם אשתו כשדכן מקצועי בתשלום מראש, דבר שלא היה מקובל בציבור הדתי לאומי והחרדי באותה תקופה. מאז שנת ה'תש"ע משמש לצד אשתו כשדכן של מכללה ירושלים. במסגרת המכללה בנה בשנת ה'תשע"א את הקורס לשדכנות בן 120 שעות אקדמיות, כולל עבודה מעשית. כיום הקורס נקרא הקורס להקמת משפחה במסגרת מכללת הרצוג. הרב יוסף מנחה את הקורס, ומרצות בו בין השאר ד"ר חנה קטן, הרבנית אהובה צוקרמן ועוד. בוגרי ובוגרות הקורסים משמשים כשדכנים במגזר הפרטי והציבורי.
בשנת ה'תשע"ו בעקבות פגישה עם בכירים בחינוך ממלכתי דתי - ביניהם אברהם ליפשיץ וראשי אולפנות, קידם הקמת תקן חדש בחמ"ד: רכזת ל"ב ח"ן (ליווי בוגרות חיי נישואין) המסייעת לבוגרות (מגיל 24 ומעלה) להקים משפחה.
ספריו > שיחות הרב נבנצל > זמנים

שיחות לראש השנה, בית אל: שמועות הלוי, תשמ"ט, 1989
שיחות ליום הכיפורים, בית אל: שמועות הלוי, תשנ"ז, 387 עמ'
ספריו > שיחות הרב נבנצל > פרשת השבוע

שיחות לספר בראשית, תשמ"ט, 391 עמ'
שיחות לספר שמות, תשנ"ב, 461 עמ'
שיחות לספר ויקרא, תשנ"ה, 368 עמ'
שיחות לספר במדבר, תש"ס, 366 עמ'
שיחות לספר דברים, תשס"ב, 383 עמ'
ספריו > סוד הנישואין

סוד הנישואין, ירושלים, תשס"ה, 224 עמ'
סוד הנישואין בפרשת השבוע, ירושלים, תשס"ח, 256 עמ'
ספריו > התורה המשמחת

יוסף ורות אליהו, התורה המשמחת, בית אל, תשנ"ח 1998, 381 עמ'
אורו של עולם, ירושלים, תשס"ט 2009, 384 עמ'
ספריו > כולם שבים הביתה

כולם שבים הביתה, ירושלים, תשס"א 2001, 96 עמ'
ספריו > חקרי לב

ספר בראשית. ירושלים, תשס"ד, 301 עמ'
ספר שמות. ירושלים, תשס"ט, 239 עמ'
ספר ויקרא, במדבר, דברים. ירושלים, תשע"א. 375 עמ'
מאמרים וגילויים לחגים ולימי מועד, ירושלים, תשע"ד. 376 עמ'
הערות שוליים

↑  הרב יורם אליהו באתר ערוץ מאיר
↑   התורה המשמחת- סיפורים אישיים מרגשים בשילוב קטעי חיים נדירים מחייו של הרב שלמה זלמן אוירבך זצ"ל, סרטון בערוץ "זאביק הראל", באתר יוטיוב (אורך: 35:47)
↑  ידידיה מאיר, התורה המשמחת, עכשיו הסרט, באתר ערוץ 7, 28 בפברואר 2014
↑  עין טובה, באתר "גיידסטאר ישראל"
↑  בציבור הדתי היה מקובל שעוסקות בנושא זה בעיקר נשים מבוגרות, לשם שמיים ובלא דרישת תשלום. בציבור החרדי מקובל לשלם רק כאשר שידוך יוצא אל הפועל
↑  שלמה פיוטרקובסקי, "שדכנות זה מקצוע - לא תחביב", באתר ערוץ 7, 13 ביוני 2011
↑  שמעון כהן, שדכנות זה לא צחוק, זה מקצוע רציני, באתר ערוץ 7, 3 בדצמבר 2014
↑  קורס להקמת משפחה באתר המכללה האקדמית הרצוג
↑  עלון "התבגרות בית ומשפחה" של היחידה לחינוך לחיים במשפחה של מינהל החינוך ממלכתי דתי
↑  הרב יואל קטן, נתקבלו במערכת - חקרי לב, המעין, ניסן תשע"ה, 2015
| --- | --- |
בקרת זהויות :  NLI: 987007299835405171  LCCN: nr90004835  VIAF: 7238486   WorldCat (עם VIAF): 7238486 
שיחות הרב נבנצל - זמנים
שיחות הרב נבנצל לפרשת השבוע


סוד הנישואין
טקילה סאנרייז (סרט)

| --- | --- |
כרזת הסרט
כרזת הסרט
 בימוי:  רוברט טאון
 הופק בידי:  טום מאונט
 תסריט:  רוברט טאון
 עריכה:  קליר סימפסון
 שחקנים ראשיים:  מל גיבסון קורט ראסל מישל פייפר ראול ג'וליה
 מוזיקה:  דייב גרוסין
 צילום:  קונרד הול
 מדינה:  ארצות הברית ארצות הברית
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  2 בדצמבר 1988
 משך הקרנה:  115 דקות
 שפת הסרט:  אנגלית
 סוגה:  סרט פעולה, סרט פשע, סרט רומנטי 
 תקציב:  23,000,000‏$
 הכנסות:  105,900,000 ‏$
 הכנסות באתר מוג'ו:   tequilasunrise
 דף הסרט ב־IMDb
 
טקילה סאנרייז (Tequila Sunrise) הוא סרט פשע רומנטי אמריקאי משנת 1988 בבימויו של רוברט טאון, עם מל גיבסון, קורט ראסל, מישל פייפר וראול ג'וליה בתפקידים הראשיים.
התסריט נכתב על ידי רוברט טאון והוא על שני חברים, אחד סוחר סמים וחברו שוטר שרוצה להגן עליו ובאמצע אישה ששניהם מאוהבים בה.
הסרט צולם במנהטן ביץ' שבקליפורניה וזכה להצלחה מסחרית גדולה. הצלם קונרד הול היה מועמד לפרס אוסקר לצילום הטוב ביותר.
תקציר העלילה

"מאק" מקיוסיק (מל גיבסון) הוא אסיר משוחרר שמנסה לשקם את עצמו. הוא גרוש משליין (אן מגנוסון) ומשלם מזונות עבור בנו קודי (גבריאל דמון). ניק פרשיה (קורט ראסל) הוא שוטר במשטרת לוס אנג'לס וידיד ותיק של מאק. הוא משגיח עליו ושומר עליו שלא יחזור לעסקי סמים. כאשר מאק רוצה למכור קוקאין לעורך הדין שלו לין לינדורף (אריה גרוס) הוא מגיע למקום ומונע את מעצרו.
ניק עובד בצמוד עם הול מגווייר (ג'י טי וולש) איש המנהל לאכיפת הסמים שעוקב כל הזמן אחרי מק ומקווה לתפוס אותו בעסקת סמים עם ברון הסמים המקסיקני קרלוס (ראול ג'וליה).
ג'ו אן ולנרי (מישל פייפר) היא ידידה של מאק. ניק השוטר מתאהב בה ורוצה לקבל דרכה מידע על פעילותו של מאק.
מגווייר עובד עם מפקד משטרה מקסיקני בשם אסקלנטה ולא יודע שהוא בעצם ברון הסמים קרלוס. ג'ו אן כועסת על ניק שמנסה לסחוט ממנה מידע עם מאק. היא מתאהבת במאק והם מקיימים יחסים. קרלוס משכנע את מאק "לעשות מכה"
בפעם האחרונה להברחת קוקאין לזכר ימים עברו ומאק משתכנע. בן דוד של מק גרג לינדורף (ארליס הווארד), מצטרף לקרלוס אבל זה מגלה שהוא סוכן של המנהל לאכיפת סמים ורוצח אותו.
בלילה מגיעה הסירה של קרלוס עם מטען גדול של קוקאין. מאק מחבל בסירה ומגוויר פותח עליהם באש. הסירה עולה באש וקרלוס נהרג. מגוויר יורה לעבר מאק אבל ניק יורה לעברו ופוצע אותו. מאק מצליח להימלט ולבסוף נפגש עם ג'ו אן בשפת הים.
צוות השחקנים

| שם השחקן/ית | שם הדמות | הערות |
| --- | --- | --- |
| מל גיבסון | "מאק" מקיוסיק | מבריח סמים |
| קורט ראסל | ניק פרשיה | בלש משטרה |
| מישל פייפר | ג'ו אן ולנרי | בעלת מסעדה |
| ראול ג'וליה | אסקלנטה/קרלוס | ברון סמים |
| ג'י טי וולש | הול מגווייר | סוכן המנהל לאכיפת הסמים |
| ארליס הווארד | גרג לינדורף | סוכן המנהל לאכיפת הסמים |
| אריה גרוס | אנדי לאונרד | עורך דין |
| אן מגנוסון | שליין מקיוסיק | אשתו של מאק |
| גבריאל דמון | קודי מקיוסיק | בנו של מאק |
טקין ארבורון

טקין ארבורון (בטורקית: Tekin Ariburun;‏ 1905 – 13 באוגוסט 1993) היה איש צבא, פוליטיקאי טורקי ונשיא טורקיה לתקופת ביניים. נולד בעיר שטיפ שבעבר הייתה בשליטת האימפריה העות'מאנית וכיום חלק ממקדוניה.
שירותו הצבאי

ארבורון היה בן לאיש צבא וגיבור לאומי טורקי, אביו מת בקרב על גליפולי כמפקד גדוד 57. בשנת 1925 סיים את לימודיו בבית הספר ללוחמת אוויר ומונה לקצין טייס ב-1927 ובשנת 1935 סיים את לימודיו באקדמיה הצבאית של טורקיה. בשנת 1950 היה למפקד חיל האוויר הטורקי וב-1959 קיבל דרגת גנרל ועמד כמפקד העליון של כוחות האוויר של טורקיה, בשנת 1960 סיים את שירותו הצבאי.
חייו הפוליטיים

ארבורון החל את חייו הפוליטיים במפלגת הצדק לאחר פרישתו משירותו הצבאי, בשנת 1961 נבחר לסנטור באיסטנבול. הוא נבחר ליו"ר הסנאט ב-1970 ושימש בתפקיד זה עד 1977. בשנת 1973 בין 29 במרס עד 6 באפריל שימש ארבורון כנשיא לתקופת ביניים עד לבחירתו של הנשיא פהרי קורוטירק.
רבורון ייצג את טורקיה בכנסים ובמפגשים בינלאומיים רבים.
טקילה סאן רייז (קוקטייל)

ערך זה עוסק בקוקטייל על בסיס טקילה. אם התכוונתם לסרט עם טום קרוז, ראו .
| --- | --- |

 נתונים
 מרכיבים:  טקילה, פלח תפוז, דובדבן מסוכר, קוביית קרח, גרנדין, מיץ תפוזים, כוס הייבול 
 כוס:     הייבול
 קישוט:  פרוסת תפוז ודובדבן
 
טקילה סאן רייז (מאנגלית: Tequila Sunrise) הוא קוקטייל המוכר רשמית על ידי איגוד הברמנים הבינלאומי המורכב מ 45 מ"ל טקילה, 90 מ"ל מיץ תפוזים, 15 מ"ל גרנדין.
כדי להכין את המשקה, מוזגים את המרכיבים להייבול מלאה בקרח, ולבסוף מוסיפים את הגרנדין.
מקור השם

המשקה קיבל את השם "טקילה סאן רייז" ("זריחת טקילה"), על שם צבעו, הדומה לזריחה מפני שהגרנדין הכבד שוקע למטה וצובע את התחתית באדום ואילו התפוזים מעליהם בצבע צהוב ומפני שהמרכיב האלכוהולי בקוקטייל הוא טקילה.
לקריאה נוספת

עופר קורן, 69 קוקטיילים, פרדס חנה כרכור: הוצאת אלרן, 2003, עמ' 38
ים אלבוראן

| --- | --- |

 מידע כללי
 על שם:  אלבורן 
 מיקום:  Western Mediterranean 
 סוג:  ים שולי 
 מידע נוסף
 מדינות באגן הניקוז:  ספרד, הממלכה המאוחדת, אלג'יריה, מרוקו 
 קואורדינטות:  36°N 3°W﻿ / ﻿36°N 3°W﻿ / 36; -3
  (למפת הים התיכון מוגדלת) ים אלבוראן(למפת הים התיכון רגילה) ים אלבוראן(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהים אלבוראן(למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהים אלבוראן
 
מראה מהחלל של ים אלבוראן: מימין אפריקה, משמאל חצי האי האיברי ובתחתית התמונה מצר גיברלטר והאוקיינוס האטלנטי
ים אלבוראן (בספרדית: Mar de Alborán; בערבית: بحر البوران; באנגלית: Alboran Sea) הוא ים שולי המשתרע בחלקו המערבי של הים התיכון, בין חצי האי האיברי מצפון לצפון אפריקה מדרום, ובין מצר גיברלטר ממערב לאגן המערבי של הים התיכון ממזרח.
אורכו של ים אלבוראן הוא 350 ק"מ ממזרח למערב, ורוחבו המרבי מצפון לדרום מגיע ל-180 ק"מ. הים מוקף ברכסי הרים בצורת קשת, המוכרת כקשת גיברלטר, ומקיפה אותו מצפון, ממערב ומדרום. מקור שמו של הים הוא באי הספרדי אלבוראן (Isla de Alborán), השוכן במרכזו, בין הערים אלמרייה מצפון למלייה מדרום. בשטח הים מספר איים נוספים, רובם בשליטת ספרד.
יחסי איראן–מלזיה

| יחסי איראן–מלזיה |
| --- | --- |
איראן: מלזיה


איראן: מלזיה
שטח (בקילומטר רבוע)
1,648,195: 329,847
אוכלוסייה
91,781,231: 35,663,114
תמ"ג (במיליוני דולרים)
401,505: 399,649
תמ"ג לנפש (בדולרים)
4,375: 11,206
משטר
רפובליקה אסלאמית: פדרציה

יחסי איראן–מלזיה (בפרסית: روابط ایران و مالزی, במלאית: Hubungan Iran–Malaysia) הם היחסים הדיפלומטיים בין הרפובליקה האסלאמית של איראן ובין פדרציית מלזיה.
סקירה כללית

היחסים הדיפלומטיים שבין איראן למלזיה החלו מאז הכרזת עצמאותה של מלזיה. שתי המדינות חברות בארגון לשיתוף פעולה אסלאמי. היחסים בין המדינות החלו להיות מתוחים בשל התערבויות של ממשלת איראן לקידום האסלאם השיעי כנגד החלטת ממשלת מלזיה למנוע פעילותם של השיעים.
יחסים כלכליים

שתי המדינות שיתפו פעולה במספר פרויקטים תעשייתיים גדולים, שרובם בתחום האנרגיה. באוקטובר 2007, איראן ומלזיה פעלו לקראת עסקת נפט רחבה עם ונצואלה וסוריה. בדצמבר 2007, שתי המדינות חתמו על עסקה בהיקף של 6 מיליארד דולר לפיתוח שטחי שדות הגז באיראן. בינואר 2017, שתי המדינות חתמו על הסכם סחר חופשי. נכון ל-2015, כ-5000 סטודנטים איראנים גרים במלזיה ואילו רק 15 סטודנטים מלזים גרים באיראן.
בשנת 2015, שווי הסחורה שיוצאה ממלזיה לאיראן הגיעה לסך 500 מיליון דולר אמריקאי והיא כללה בעיקר שמן דקלים, שמן קוקוס, תה, גומי ועוד. באותה שנה, שווי הסחורה שיוצאה מאיראן למלזיה הגיעה לסך 33.7 מיליון דולר אמריקאי והיא כללה בעיקר פירות טרופים, אגוזים, ענבים, קוקס נפט ועוד.
ייצוג

איראן מיוצגת במלזיה על ידי שגרירות בקואלה לומפור, בירת מלזיה.
מלזיה מיוצגת באיראן על ידי שגרירות בטהראן, בירת איראן.
יחסי ברוניי–שווייץ

| יחסי ברוניי–שווייץ |
| --- | --- |
ברוניי: שווייץ


ברוניי: שווייץ
שטח (בקילומטר רבוע)
5,765: 41,277
אוכלוסייה
463,629: 8,933,409
תמ"ג (במיליוני דולרים)
15,128: 884,940
תמ"ג לנפש (בדולרים)
32,630: 99,060
משטר
מונרכיה אבסולוטית אסלאמיסטית: רפובליקה קונפדרטיבית

יחסי ברוניי–שווייץ הם היחסים הדיפלומטיים הרשמיים שבין סולטנות נגרה ברוניי דארוסלאם לבין הקונפדרציה השווייצרית.
היסטוריה

בין סולטנות נגרה ברוניי דארוסלאם לבין הקונפדרציה השווייצרית מתקיימים יחסים דיפלומטיים רשמיים. על פי אתר משרד החוץ השווייצרי, היחסים הדיפלומטיים הרשמיים שבין סולטנות נגרה ברוניי דארוסלאם והקונפדרציה השווייצרית הם יחסים דיפלומטיים חמים וידידותיים, אך יחסי המסחר שבין שתי המדינות מוגבלים מאוד.
שווייץ הכירה לראשונה בעצמאותה של ברוניי מהממלכה המאוחדת בסוף 1983, עוד לפני שנהפכה עצמאית, וכוננה עמה יחסים דיפלומטיים רשמיים בשנת 1984, שנת עצמאותה. ב-2001 ביקר החבר במועצת הברית של שווייץ פסקל קושפן בברוניי וזה היה הביקור הראשון של חבר ממשלה שווייצרי במקום. מפגשים מיוחדים שנערכו בין שתי המדינות התקיימו במרץ 2011 ובאפריל 2016 בבנדר סרי בגוואן עם נציגים זוטרים מצד שווייץ.
יחסים כלכליים

היחסים הכלכליים שבין שווייץ לברוניי הם יחסים צנועים ומוגבלים מאוד. הכלכלה של הסולטנות תלויה באופן כמעט בלעדי בגז טבעי ובנפט. על מנת לחזק את הכלכלה, יצאה ברוניי בתוכנית בשם "Brunei Vision 2035" ב-2008. מטרתה המרכזית של התוכנית היא לגרום לברוניי להפוך להיות מאחת מעשר המדינות בעלות התמ"ג לנפש הגבוה ביותר בעולם. בעקבות התוכנית ברוניי הגבירה את ההשקעה בחינוך, פיתוחים טכנולוגיים ותשתיות. שווייץ תומכת בתוכנית.
ברוניי מציעה הזדמנויות עסקיות למשקעים שווייצריים, בעיקר בתחומים העיקריים של כלכלת המדינה, הגז הטבעי והנפט.
נציגויות דיפלומטיות

ברוניי אינה מיוצגת בשווייץ בדרג השגרירות. ברוניי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.
שווייץ אינה מיוצגת בברוניי בדרג השגרירות. שווייץ מיוצגת בברוניי בדרג הקונסולרי באמצעות קונסוליה רשמית שהיא מחזיקה בבנדר סרי בגוואן, בירת המדינה.
שווייצרים בברוניי

על פי הלשכה השווייצרית המרכזית לסטטיסטיקה, בסוף שנת 2016 התגוררו בברוניי ארבעה עשר אזרחים שווייצרים.
יירגן שטרופ

| --- | --- |

 לידה:  26 בספטמבר 1895 דטמולד, הקיסרות הגרמנית הקיסרות הגרמנית 
 הוצאה להורג:  6 במרץ 1952 (בגיל 56) ורשה, הרפובליקה העממית הפולנית פולין (1928-1980) 
 מדינה:  גרמניה 
 מספר צאצאים:  2 
 השתייכות:  ואפן אס אס 
 תקופת הפעילות:  מ-1914 
 דרגה:   גרופנפיהרר
 פעולות ומבצעים
 מלחמת העולם הראשונה  מלחמת העולם השנייה  מרד גטו ורשה 
 עיטורים
  צלב הברזל דרגה ראשונה
 
שטרופ בעת המשפט בפולין
יירגן שטרוֹפ (בגרמנית: Jürgen Stroop, נולד יוזף שטרופ;‏ 26 בספטמבר 1895 – 6 במרץ 1952) היה קצין בכיר באס אס ופושע מלחמה נאצי שפיקד על דיכוי מרד גטו ורשה.